PNL și PSD, mână în mână pentru echilibrul alianței. Campanie comună pentru candidatul la Primăria Capitalei
- Mădălina Sfrijan
- 19 martie 2024, 15:03
Cele două puteri politice sunt pregătite să mențină echilibrul în coaliția de guvernare. Astfel, PNL și PSD ar fi gata să renunțe la Capitală, susținând un candidat independent.
PNL și PSD, mână în mână pentru păstrarea alianței
Decizia Coaliției de guvernare de a susține un candidat independent pentru funcția de Primar General al Capitalei evidențiază preocuparea pentru menținerea solidarității la nivel de alianță.
Astfel, PNL și PSD ar ajunge la această înțelegere având în față perspectiva alegerilor din toamnă și viitoarea guvernare, punând pe loc secund obținerea Primăriei Capitalei.
Liberalul Daniel Fenechiu, despre alegerile viitoare
Ipoteza reiese și din afirmațiile făcute recent de Daniel Fenechiu, șeful senatorilor liberali.
"Dacă lista de la europarlamentare va merge bine și la nivel national, și la nivel de București, dacă la primării o să meargă bine candidații pe care îi propunem, dacă la consiliile locale și, respectiv, consiliul general București scorul va fi foarte bun, vedem ce va fi la Capitală. Da, poate, dracu, pierdem Capitala! Dar o să avem Consiliul General, o sa avem toți primarii de sector, da? Și vom avea alianța păstrată, sudată! Ok, s-a putut întâmpla!", a spus Daniel Fenechiu.
PNL și PSD încep campania pentru candidatul comun
În urma discuțiilor de marți, cele două puteri politice și-au asumat decizia de a-l susține pe candidatul comun. De altfel, partidele de la putere vor începe campania de susținere a lui Cătălin Cârstoiu.
Conform sondajului intern, Cătălin Cîrstoiu are 60% notorietate în București. Totodată, intenția de vot în dreptul său este situată între 23-35%. Liderii Coaliției spun că acest candidat va obține peste 30% din opțiunile bucureștenilor, după intrarea oficială în competiția electorală. PSD a decis să îl susțină pe medicul Cîrstoiu la propunerea consilierei pe Sănătate a șefului guvernului, Carmen Orban. De altfel, aceasta a ocupat inițial funcția de manager la spitalul din Fundeni.